open-index/open-wikipedia-markdown huggingface dataset:
Henry Ernest Atkins

**Henry Ernest Atkins** (20. elokuuta 1872 – 31. tammikuuta 1955) oli englantilainen shakinpelaaja ja kansainvälinen mestari. Vuosina 1895–1901 hän osallistui seitsemään pieneen turnauksen, joista hän voitti neljä ja sijoittui toiseksi kolmesti. 70 turnauksissa pelaamastaan pelistä hän hävisi vain kolme. Vuonna 1902 Atkins osallistui Hannoverin turnaukseen, jossa hän sijoittui kolmanneksi tuloksella +8=7-2. Seuraavan merkittävän turnauksensa hän pelasi vasta kahdenkymmenen vuoden päästä Lontoossa 1922. Turnaus jäi myös hänen viimeiseksi suureksi turnauksekseen. Atkins osallistui myös shakin britannianmestaruuskilpailuihin ja voitti mestaruuden yhdeksästi vuosina 1905–1911, 1924 ja 1925. Hän edusti myös Britannian Shakkiliittoa shakkiolympialaisissa vuosina 1927 ja 1935.

Atkinsille myönnettiin kansainvälisen mestarin arvonimi vuonna 1950.

## Lähteet
### Kirjallisuuslähteet
*

### Internetlähteet
*

### Viitteet

## Kirjallisuutta
* 

## Aiheesta muualla
*
HMY Britannia

**HMY Britannia** on entinen Britannian kuningasperheen huvijahti (*Royal Yacht Britannia*). Se on järjestyksessään 83. kuninkaallinen huvijahti ja toinen samaa nimeä kantava.

## Historiaa

Britannian rakensi John Brown & Co Ltd:n telakka Clydebankissa, West Dunbartonshiressä. Rakentaminen aloitettiin 16. huhtikuuta 1953. Aluksen kastoi kuningatar Elisabet II. Käyttöönotto tapahtui 11. tammikuuta 1954. Sen oli suunniteltu toimivan sairaalalaivana mahdollisen sodan aikana. 

Palvellessaan kuningattaren ja kuninkaallisen perheen käytössä se teki yhteensä 696 ulkomaan- ja 272 kotimaanvierailua. Prinssi Charles ja prinsessa Diana matkustivat *Britannialla* häämatkalleen vuonna 1981. Se on osallistunut myös 1&nbsp;000 pakolaisen siirtämiseen Etelä-Jemenin sisällissodan jaloista Adenista vuonna 1986.

Alus kävi Helsingissä toukokuussa 1976 Elisabetin vieraillessa Suomessa sekä juhannuksen 1994 alla; tällöin se oli matkalla Pietariin ja pysähtyi Suomessa vain tankkaamaan. Aluksella ei ollut tuolloin mukana kuninkaallisia; alus liikkui yksinään kun kuninkaallisten läsnä ollessa sillä oli aina sotalaiva saattajanaan. 

Aluksella on vieraillut lukuisia henkilöitä, kuten esimerkiksi yhdysvaltalainen kenraali Norman Schwarzkopf, joka aluksen tekniikkaan tutustuttuaan oli tokaissut nähneensä nyt museoidut koneet ja ihmettelevänsä, missä aluksen varsinaiset moottorit ovat.

Alus poistettiin käytöstä 11. joulukuuta 1997, ja se kiinnitettiin sen jälkeen pysyvästi laituriinsa Edinburghin Ocean Terminaliin Skotlannissa.

## Mitat
*Pituus: 125,65 m
*Leveys: 16,76 m
*Syväys: 5,2 m
*Tonnit: 5&nbsp;862

## Koneet
*2 höyrykattilaa ja apukattila
*2 höyryturbiinia, yht. 12&nbsp;000 akselihevosvoimaa
*Nopeus: maksiminopeus 22,5 solmua, normaali matkanopeus 21 solmua

## Lähteet

## Aiheesta muualla
*HMY Britannian viralliset kotisivut.
Konstantin Prihodtšenko

**Konstantin Vladimirovitš Prihodtšenko** (, s. 29. maaliskuuta 1972 Belgorod) on venäläinen kivääriampuja.

Prihodtšenko on saavuttanut MM-kilpailuissa kolme joukkuekultaa, henkilökohtaista hopeaa, kaksi joukkuehopeaa ja joukkuepronssia.

Olympialaisissa Pekingissä 2008 Prihodtšenko oli viides 10 m ilmakiväärissä tuloksella 698,4 (595 + 103,4), jääden pronssista pisteen päähän, ja myös viides 50 m pienoiskiväärin makuussa tuloksella 699,0 (595 + 104,0), jääden pronssista 1,5 pisteen päähän.

## Lähteet
*
*
*
Viidakon Ykä (animaatiosarja)

**Viidakon Ykä** () on Classic Median, Studio B Productionsin ja Cartoon Network Studiosin yhteistuottama yhdysvaltalais-kanadalainen Adobe Flashilla tehty piirrossarja. Se on uusi versio vuoden 1967 ''Viidakon Ykä'' -animaatiosta. Sarja on samankaltainen kuin Ykän edeltävät elokuvat ja sarjat, joissa hän puolustaa Mbebwen viidakkoa huolimatta siitä, miten naiivi ja kömpelö Ykä on.

## Juoni

Ykä asuu Mbebwen viidakossa, joka on täynnä eksoottisia eläimiä sekä roistoja, jotka ovat aina enemmän hassuja kuin pelottavia. Ykä asuu viidakkoperheensä kanssa, johon kuuluvat hänen paras kaverinsa Apina, hurjan idealistinen ympäristönsuojelija Ursula, muodin orja Magnolia, Ykän uskollinen norsu Musti ja pitkäaikainen ystävä Tuuki-lintu.

## Henkilöt
***Ykä**

Ykä on Mbebwen viidakon kuningas (Jaksossa alaston apinamies Ykä oli paviaanien kuningas hetken mutta ne aikoivat syödä Ykän jostakin syystä). Hän pelastaa viidakon asukkaat pulasta, keinumalla liaaneissa. Mutta useimmiten Ykä törmää puuhun. Sarjassa hoetaan ettei Ykä käy lähes koskaan kylvyssä. Ykä ei halua kylpeä koska ei halua tuoksua tytöltä. Ykän ystävät ovat Apina, Ursula ja Magnolia, Ykällä on myös " koira " Musti, joka todellisuudessa on elefantti.
Ykällä on myös serkku nimeltä Lauri.

***Apina**
Apina on Ykän paras kaveri jo lapsesta asti, " söivät kirputkin toisistaan " kuultiin Apinan sanovan yhdessä jaksossa. Apina käy luultavasti useimmin kylvyssä kuin Ykä. Apina on myös hiukan älykkäämpi kuin Ykä. Apina toimii aina Ykän parhaaksi, vaikka Ykä ei tätä usein ymmärräkään.

***Ursula**
Ursula on tohtori Taavi Kontion tytär. Hän asuu samassa majassa parhaan ystävänsä Magnolian kanssa. Ursulalla on ruskeat hiukset. Ursula myös monessa jaksossa yrittää järjestää Ykän asiat niin että hän ottaisi rennosti.

***Magnolia**
Magnolia on noita-tohtorin tytär. Hän on varsinainen muotitieteilijä. Magnolia puhuu aina muodista, Magnolialla on useita hajuvesiä. Eräässä jaksossa Magnolia huusi: "Finni! Isiii!" Hän on siis täydellinen esimerkki teinityttöjä koskevasta stereotypiasta.

***Musti**
Ykän ns. "koira" joka on oikeasti elefantti.

***Tohtori Taavi Kontio**
Ursulan isä, joka parantaa viidakon eläimiä ja asukkaita.

***Noita-Tohtori**
Noita-Tohtori on Magnolian isä, hän tekee paljon noituuksia.

## Äänirooleissa

### Suomeksi

## Katso myös
* ''Luettelo televisiosarjan Viidakon Ykä jaksoista''

## Aiheesta muualla
* Viidakon Ykä TV.comissa
Priimas

**Priimas** () tarkoittaa yleiskielessä ensimmäistä tai etevintä. Priimas on myös joidenkin arkkipiispojen kunnianimi, joka tavallisesti suodaan jonkin valtion kirkon esimiehelle. Katolisen kirkon arvojärjestyksessä priimas sijoittuu patriarkan ja metropoliitan väliin. Virallisesti vain paavilla on priimaksen arvo, sillä hän on Italian priimas, mutta käytännössä arvo on suotu myös eräille arkkipiispoille.

Yhdistyneessä kuningaskunnassa priimaksia ovat Yorkin arkkipiispa () ja Canterburyn arkkipiispa (*Primate of All England*). Keskiajalla Ruotsin priimas oli vuoteen 1457 asti tanskalainen Lundin arkkipiispa. Hänen jälkeensä priimakseksi nimitettiin Uppsalan arkkipiispaa. Epävirallisesti priimas-nimitystä käytetään valtion tai kirkkokunnan ylimmästä piispasta. Suomen kirkossa priimakseksi nimitetään Turun arkkipiispaa, joskin varsinaisesti hän on *primus inter pares*.

Musiikissa priimas-nimitystä käytettiin alkuaan mustalaisorkesterin ensiviulun soittajasta. Myöhemmin nimitystä alettiin käyttää myös jousikvartetin ensiviulistista.

## Lähteet

* *Otavan iso tietosanakirja*. Otava, 1963.
* *Uusi tietosanakirja*. Tietosanakirja Oy, 1964.

## Aiheesta muualla
Veikko Vesterinen

**Veikko Väinämö Vesterinen** (23. lokakuuta 1932 Helsinki – 28. helmikuuta 2025) oli suomalainen kenraaliluutnantti evp, joka päätti aktiiviuransa Lounais-Suomen sotilasläänin komentajana vuonna 1992. Hän toimi myös sekä Puolustusvoimain komentajan kenraali Yrjö Keinosen että tasavallan presidentti Mauno Koiviston adjutanttina.

## Henkilöhistoria ja sotilasura
Vesterisen vanhemmat olivat toimistopäällikkö, sotilasvirkailija Alpi Vesterinen ja Margareta Maria Saari. Naimisiin hän meni vuonna 1954 Eila Anneli Sarnolan kanssa.

Vesterinen tuli ylioppilaaksi 1952 ja suoritti Kadettikoulun 1955 ja Sotakorkeakoulun 1965. Hän toimi Puolustusvoimain komentajan adjutanttina 1967–1970, sotilasasiamiehenä Oslossa ja Kööpenhaminassa 1972–1975, Pääesikunnan ulkomaanosaston päällikkönä 1977–1980 ja Lounais-Suomen sotilasläänin esikuntapäällikkönä 1981–1983 ja komentajana 1987–1992. Tasavallan presidentin 1. adjutantti Vesterinen oli 1984–1987. Hänet ylennettiin kenraaliluutnantiksi vuonna 1990. 

## Keinosen adjutantti
Keinosen adjutanttina Vesterinen kuului niin sanottuihin Keinosen kaatajiin. Keinosta vastaan toiminut upseerijoukko onnistui sijoittamaan Vesterisen puolustusvoimien komentajan lähelle. Tässä roolissaan, jota Keinonen ei aluksi tuntenut, Vesterinen sanojensa mukaan osallistui paitsi esimiehensä vakoiluun upseeriryhmälle muun muassa uudistusten jarruttamiseen: "Me voimme soutaa, olla soutavinamme tai huovata”. Vesterinen on tunnustanut roolinsa avoimesti: ”Keinosen kaatuminen oli epävarmaa ja toimijoiden riskin otto suuri.” (Sotilasaikakauslehti 2/96) Poliittisen historian tutkija Lauri Haataja on käyttänyt julkisuudessa  salaliitto-nimitystä Keinosen vastaisesta toiminnasta, johon kuului esimerkiksi puhelimen salakuuntelu. Sotaväessä se tarkoittaa salakapinaa, ja olisi johtanut ankariin rangaistuksiin. Vesterinen onkin paljastanut roolinsa vasta syyteoikeuden vanhennuttua.

## Kirjailija
Vesterinen kertoi vuonna 1995 julkaistuissa muistelmissaan *Kolmen kenraalin kintereillä* laajasti näkemyksiään muun muassa entisestä esimiehestään Keinosesta. Hän arvosteli seuraavissa kirjoissaan myös 1990-luvun alussa entisen Itä-Saksan jäämistöistä ostetetun asemateriaalin hankintapäätöstä. Tämän kaupan puitteissa esimerkiksi hankitut T-72 -panssarivaunut ovat jo nykyään myyty romumetalliksi, koska niiden vaatimaan välttämättömään modernisointiin ei ryhdytty. Vesterinen on myös lausunut, että Suomen itsenäinen ja uskottava puolustus ovat toisensa poissulkevia asioita ja toivoo Suomen liittyvän jossain vaiheessa Naton jäseneksi.

## Lähteet
* Marja Lappi ja Seppo Lappi. Yrjö Keinonen – suomalainen sotilas 
* 

### Viitteet
Tarxien Rainbows FC

**Tarxien Rainbows FC** on jalkapalloseura Maltan Tarxienista. Se perustettiin vuonna 1944 nimellä **Little Rainbows**. Joukkue voitti kaudella 2007–08 Maltan 1. divisioonan ja pelaa nykyisin maansa korkeimmalla sarjatasolla Maltan Valioliigassa.

## Pelaajat

## Aiheesta muualla
* Joukkueen virallinen sivusto
Galliumfosfidi

**Galliumfosfidi** (GaP) on galliumin ja fosforin yhdiste, jota käytetään LEDien valmistuksessa. Siitä tehdään N-tyypin puolijohteita lisäämällä rikkiä tai telluuria ja P-tyypin puolijohteita sinkin avulla. Pelkästä galliumfosfidista tehdyt LEDit emittoivat vihreää valoa. Typen avulla se saadaan hohtamaan kellanvihreänä ja sinkkioksidilla punaisena.

Normaalilämpötiloissa galliumfosfidi on kiinteää, kiteistä ainetta. Sen sulamispiste on 1&nbsp;480&nbsp;°C. Se on hajutonta, eikä liukene veteen. Galliumfosfidin moolimassa on 100,7&nbsp;g/mol ja CAS-numero 12063-98-8.

## Lähteet
* Diodit Kemi-Tornion ammattikorkeakoulu
* PubChem: Gallium phosphide 
* Galliumfosfidin käyttöturvallisuustiedote, Sigma Aldrich, viitattu 25.12.2014.

## Aiheesta muualla
* Toxin and Toxin Target Database (T3DB): Gallium phosphide
Suurenmoinen elämä

__NOTOC__
**Suurenmoinen elämä** on Juha Tapion vuonna 9. syyskuuta 2008 julkaistu kuudes studioalbumi. Albumilta julkaistiin kolme singleä, ensimmäinen "Kaksi puuta" heinäkuussa 2008, toinen "Suurenmoinen elämä" lokakuussa ja tammikuussa 2009 "Minä olen, sinä olet". Albumi on saanut platinalevyn, sitä on myyty noin 50&nbsp;000 kappaletta.

Albumi oli paikallisradioiden Kuukauden levy syyskuussa 2008. Se valittiin myös paikallisradioiden Vuoden levyksi vuonna 2008.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
George Atwood

**George Atwood** (1745 – 11. heinäkuuta 1807) oli englantilainen matemaatikko ja shakinpelaaja. Hän pelasi useita pelejä François-André Danican Philidorin kanssa ja merkitsi muistiin useita Philidorin muita pelejä, jotka lopulta julkaisi George Walker. Atwood pelasi myös Verdonia vastaan vuonna 1796. Tieteen piiristä Atwood muistetaan Atwoodin koneesta, joka havainnollistaa gravitaation lakien tiettyjä ominaisuuksia.

Atwoodille myönnettiin vuonna 1796 Copley-mitali.

## Lähteet
### Kirjallisuuslähteet
*

### Internetlähteet
* 
*

### Viitteet

## Aiheesta muualla
*
Nicole Dubuc

**Nicole Dubuc** (s. 6. marraskuuta 1978 Kalifornia, Yhdysvallat) on yhdysvaltalainen entinen lapsinäyttelijä ja nykyinen kolme kertaa Daytime Emmy -ehdokkuuden saanut televisiokäsikirjoittaja.

## Ura

### Näyttelijänä
Dubuc aloitti uransa viihdemaailmassa näyttelijänä ollessaan 8-vuotias, jolloin hän esiintyi televisiosarjassa ''Our House''. Sittemmin Dubuc muistetaan parhaiten televisiosarjasta ''Major Dad'', jossa hän näytteli vuosien 1989–1993 aikana, saaden Young Artist -ehdokkuuden vuonna 1991. Rooli jäi myös Dubucin viimeiseksi ja hän jatkoi opiskeluaan.

### Käsikirjoittajana
Valmistuttuaan Yalen yliopistosta vuonna 2000 Dubuc palasi takaisin Kaliforniaan tullakseen käsikirjoittajaksi. Ensimmäiseksi tehtäväkseen hän sai käsikirjoittaa jaksoja Disneyn animaatiosarjaan ''Kim Possible''. Tämän myötä Dubuc on käsikirjoittanut laajalla genrellä, aina toimintakomediasarjasta ''W.I.T.C.H.'' opettavaiseen ''Dragon Tales'' -animaatioon. Muita sarjoja ovat olleet ''Jackie Chan seikkailee'', *[[Catscratch]]*, ''Eon Kid'', ''Ystäväni Tiikeri & Nalle Puh'' ja ''Hämmästyttävä Hämähäkkimies''.

## Lähteet

## Aiheesta muualla
*
Oldham Athletic AFC

**Oldham Athletic Football Club** on jalkapalloseura Oldhamista, Englannista. Se pelaa kaudella 2021–2022 Englannin neljänneksi korkeimmalla sarjatasolla, Kakkosliigassa. Seura perustettiin vuonna 1895 nimellä *Pine Villa Football Club*. Nykyisen nimensä se sai 1899. Oldhamin kotikenttä on Boundary Park.

Oldham pelasi Englannin korkeimmalla sarjatasolla, 1. divisioonassa kausilla 1910–1915 sekä maailmansodan aiheuttaman katkon jälkeen 1919–1923. Tämän jälkeen se on pelannut pääsarjassa vain kausilla 1991–1994, Valioliigan perustamisen aikaan.

Oldhamin paras liigasijoitus on toinen tila kaudella 1914–1915. Se keräsi sarjakaudella 45 pistettä ja jäi mestaruuden voittaneesta Evertonista pisteen päähän. Edellisellä kaudella se oli neljäs. FA Cupissa seura on selviytynyt kolme kertaa välieriin: vuonna 1913 se hävisi Aston Villalle, 1990 ja 1994 Manchester Unitedille. Liigacupin loppuotteluun Oldham selviytyi 1990 kärsien 0–1-tappion Nottingham Forestille. Toiseksi korkeimman sarjatason, tuolloisen 2. divisioonan mestaruuden seura voitti kaudella 1990–1991.

## Lähteet

## Aiheesta muualla
* Virallinen sivusto
Sergei Kruglov

**Sergei Kruglov** -nimisiä henkilöitä ovat:

* Sergei Kruglov (1907–1977), Neuvostoliiton sisäministeri
* Sergei Kruglov (s. 1966), venäläinen runoilija
* Sergei Kruglov (s. 1985), venäläinen kivääriampuja.
Vesjegonsk

**Vesjegonsk** (, ) on kaupunki Tverin alueella Venäjällä. Se sijaitsee alueen pohjoisosassa Rybinskin tekoaltaan rannalla 253 kilometriä Tveristä koilliseen. Vesjegonskiin johtaa Pietarin ja Sonkovon väliseltä rautatieltä haarautuva sivurata. Kaupunki on Vesjegonskin piirin keskus. Asukkaita on 7&nbsp;700 henkeä (vuonna 2009).

Paikkakunta mainitaan ensimmäisen kerran 1400-luvulla nimellä *Jegonskaja Ves*. 1500-luvulla se oli huomattava kauppapaikka. Vuosina 1610–1614 sitä hävittivät liettualaiset ja puolalaiset. Kaupunginoikeudet Vesjegonskojen kylä sai vuonna 1776. Siellä järjestetyt markkinat olivat 1700–1800-lukujen vaihteessa Venäjän suurimpia. 1800-luvun lopulla Vesjegonsk menetti merkityksensä Tihvinän vesitien tavarakuljetusten välittäjänä. Rybinskin tekoaltaan rakentamisen yhteydessä vuosina 1939–1941 se siirrettiin puolen kilometrin päähän vanhasta kaupungista.

Vesjegonskissa on puunjalostus- ja elintarviketeollisuutta. Nähtävyyksiä ovat vuonna 1811 rakennettu Kazanin Jumalanäidin ikonin kirkko, Kolminaisuuden kirkko (1868) ja puinen Johannes Kastajan kirkko (1903). Kaupungissa toimii kotiseutumuseo.

Kaupungin etelä- ja kaakkoispuolella asuu tverinkarjalaisiin kuuluva Vesjegonskin karjalaisryhmä, jonka murre poikkeaa jonkin verran muusta tverinkarjalasta.

## Lähteet

## Aiheesta muualla

* Vesjegonskin kaupungista ja piiristä kertova sivusto
AVRO-turnaus

**AVRO-turnaus** oli vuonna 1938 pelattu shakkiturnaus. Turnauksen nimi tulee sen sponsorilta, joka oli hollantilainen Algemeene Vereeniging Radio Omroep (AVRO). Turnaukseen osallistui sen ajan kahdeksan parasta pelaajaa, ja turnaus olikin aikansa vahvin.

## Pelaajat ja tulokset

Lähde:

## Lähteet
### Kirjallisuuslähteet
*

### Viitteet

## Aiheesta muualla
*AVRO 1938 Turnauksen pelit
Kalle Hautala

**Kaarle (Kalle) Hautala** (24. maaliskuuta 1888 Toholampi – 17. maaliskuuta 1956 Oulu) oli suomalainen toimittaja ja poliitikko, joka toimi SDP:n kansanedustajana vuonna 1917. Sisällissodan jälkeen Hautala oli poliittisena pakolaisena Ruotsissa yli kolmen vuoden ajan ja työskenteli myöhemmin muun muassa *[[Pohjolan Työmies|Pohjolan Työmiehen]]* päätoimittajana.

## Elämä
### Lapsuus ja nuoruus
Toholammessa syntyneen Kalle Hautalan vanhemmat olivat torppari Aapa Hautala (s. 1848) ja Henriikka Kustaava Seppälä (s. 1846). Vuosisadan vaihteessa isä sai työpaikan Kuusiluodon sahalta Alatorniosta, josta perhe pian muutti Ouluun. Kansakoulun jälkeen Hautala työskenteli maalarina Oulussa ja Pohjois-Ruotsissa.

### Politiikkaan
Hautala lähti työväenliikkeeseen suurlakon jälkeen. Vuonna 1906 Hautala oli perustamassa sosialidemokraattisen nuorisoliiton Oulun osastoa, jonka ohella hän vaikutti Suomen Maalarityöntekijäin Liitossa. Suoritettuaan Limingan kansanopiston ja n kurssit Hautala palkattiin vuonna 1913 SDP:n Oulun läänin eteläisen vaalipiirin piirisihteeriksi. Hautalasta tuli kansanedustaja vuoden 1916 vaaleissa, jolloin valittu eduskunta kokoontui vasta huhtikuussa 1917. Samana keväänä Hautala valittiin helmikuun vallankumouksen jälkeen perustetun Oulun työväenneuvoston jäseneksi. Hänen ainoaksi jäänyt kansanedustajakautensa päättyi jo heinäkuun lopussa valtalain seurauksena tapahtuneeseen eduskunnan hajottamiseen. Sisällissodan käynnistyttyä punakaartin nokkamiehiin kuulunut Hautala pakeni Oulun taistelun jälkeen Ruotsiin, jossa hän majaili poliittisena pakolaisena Tukholmassa. Hautala oli myös yhteyksissä kaupunkiin paenneiden punaisten muodostamaan "Suomen neuvostoon". Hän palasi kotimaahansa syksyllä 1921 ja ilmoittautui Etsivälle keskuspoliisille, joka ei yleisen armahduksen voimaantultua katsonut aihetta toimenpiteisiin. 

### Sisällissodan jälkeen
Suomeen palattuaan Hautala teki mittavan uran Oulun työväenlehdissä työskennellen muun muassa *[[Kansan Tahto (1921–1923)|Kansan Tahdon]]* toimittajana 1922-1923 sekä *Pohjolan Työmiehen* päätoimittajana 1924-1925 ja 1928-1931. Syyskuussa 1932 Hautala tuomittiin sakkoihin suojeluskuntajärjestön halventamisesta *Pohjolan Työmiehessä* julkaistun kirjoituksen johdosta. Hautala kuului sosialidemokraattiseen piiritoimikuntaan, jonka ohella hän toimi Oulun työväenyhdistyksen taloudenhoitajana 1931-1952. Hautalasta tuli merkittävä hahmo myös kotikaupunkinsa kunnalliselämässä. Hän oli pitkään Oulun kaupunginvaltuuston sekä kaupunginhallituksen jäsen. Lisäksi Hautala kuului muun muassa Oulun Osuuskaupan hallitukseen.  

## Perhe
Kalle Hautalan puoliso oli Jenni Maria Pirkola, jonka kanssa hän avioitui vuonna 1911. Hautalan veli oli päätoimittaja Janne Hautala.

## Lähteet
Connie Chiu

**Connie Chiu** (s. 1969) on kiinalainen albinismia sairastava malli.

Chiu syntyi Hongkongissa kiinalaiseen perheeseen. Perhe muutti Ruotsiin hänen ollessa 7-vuotias ja 25-vuotiaana hän ryhtyi malliksi. 

Chiu on esiintynyt Alan Wilderin Recoil-sooloprojektin singlestä ”Stalker” tehdyllä musiikkivideolla.

## Lähteet

## Aiheesta muualla
* Connie Chiu Fashion Model Directoryn sivuilla
Sitkankuusi

**Sitkankuusi** (*Picea sitchensis*) on Pohjois-Amerikan länsirannikolla kasvava havupuulaji. Se kasvaa normaalisti 50–70 metriä korkeaksi, suurimpien yksilöiden saavuttaessa liki 100 metrin korkeuden. Sitkankuusen runko voi kasvaa halkaisijaltaan viiden metrin paksuiseksi. Sitkankuusi kasvaa kuusten suvusta suurimmaksi, ja se on myös kolmanneksi korkeimmaksi kasvava havupuu koko maailmassa. Sitkankuusta käytetään muun muassa akustisten kitaroiden rakentamisessa.

## Lähteet

## Aiheesta muualla
* United States Department of Agriculture (USDA): ''Picea sitchensis'' 
* USDA Forest Service: Sitka Spruce (''Picea sitchensis'')
Marionin piirikunta (Ohio)

**Marionin piirikunta** on piirikunta Ohiossa, Yhdysvalloissa, joka on saanut nimensä kenraali Francis Marionin mukaan. Sen suurin kaupunki on Marion, jossa on noin 35&nbsp;000 asukasta.

## Maantiede
Marionin naapuripiirikuntia ovat Crawford koillisessa, Morrow idässä, Delaware etelässä, Union lounaassa, Hardin lännessä ja Wyandot luoteessa.

## Väestö
Piirikunnassa oli vuoden 2010 väestönlaskennassa 66&nbsp;501 ihmistä. Etniset ryhmät jakautuvat valkoisiin, joita on 91,7%, mustiin (5,9%), alkuperäisamerikkalaisiin (0,2%) ja aasialaisiin (0,6%).

Kotitalouden mediaanitulo on 41&nbsp;337 dollaria ja köyhyysrajan alapuolella oli 18,5% väestöstä 2007–2011 välisenä aikana.

## Lähteet
Koppananjärvi

**Koppananjärvi** eli **Koppanajärvi** () on järvi Leningradin alueen Jaaman piirissä Venäjällä. Se sijaitsee Soikkolanniemen länsipuolella ja laskee Suomenlahteen. Jääkauden muovaaman järven pituus pohjoisesta etelään on 7 kilometriä ja keskimääräinen leveys 1,4 kilometriä. Suurin syvyys on 24 metriä. Länsirannalta levittäytyvä hiekkasärkkä jakaa järven kahtia. Lounaassa sijaitseva kannas erottaa sen Syväjärvestä. 

Järvi on saanut nimensä sen kaakkoispuolella sijaitsevasta Koppanan inkeroiskylästä. Läntisiä rantakyliä ovat Peipiä () ja Järvenperä (), jossa ennen sijaitsi Soikkolan luterilainen kirkko. Koppananjärven hiekkarannat ovat suosittu vapaa-ajanviettokohde, jonne on rakennettu useita lomakyliä.

## Lähteet
Syväjärvi (Jaaman piiri)

**Syväjärvi** () on järvi Leningradin alueen Jaaman piirissä Venäjällä. Jääkauden muovaaman järven pinta-ala on 4,2 neliökilometriä. Nimensä mukaisesti se on syvin Kattilan seudun järvistä. Suurin syvyys on 24 metriä. Koillispuolella sijaitseva kannas erottaa Syväjärven Koppanajärvestä, etelässä se laskee Kjamiši-joen kautta Paapinajärveen. 

Syväjärven eteläpuolella sijaitsevat entiset vatjalais- ja inkeriläiskylät Pontila (), Villikaisi (), Matikylä (), Korovaisi (), Korvettula (), Matautio () ja Värtösi ().

## Lähteet
Paapinajärvi

**Paapinajärvi** (, vatjaksi *Jarvikoisjärvi*) on järvi Leningradin alueen Jaaman piirissä Venäjällä. Jääkauden muovaaman järven suurin syvyys on 5 metriä. Pohjoispuolella sijaitsevasta Syväjärvestä virtaa Paapinajärveen Kjamiši-joki, lännessä se laskee Pyhäjoen () kautta Haapalanjärveen. 

Paapinajärven itärannalla sijaitsevat entiset vatjalaiskylät Sauvokkala () ja Järvikoiskylä eli Baabina (), josta järvi on saanut nykyisen nimensä. Nimen alkuperä selitettiin niin,että järven haltija oli naispuolinen ().
Novgorodin Vatjan viidenneksen vuoden 1499/1500 verokirjassa nimenä on *Valgomo*.

## Lähteet
James Marsden

**James Paul Marsden** (s. 18. syyskuuta 1973 Stillwater, Oklahoma, Yhdysvallat) on yhdysvaltalainen näyttelijä ja entinen malli.

## Ura
Ennen näyttelijänuraansa Marsden oli Versacen vaatemallina. Hän tuli tunnetuksi näytellessään Kyklooppia *[[X-Men (elokuvasarja)|X-Men]]*-elokuvissa. Hänet on sen jälkeen nähty myös elokuvissa *[[Superman Returns]]*, *[[Hairspray (vuoden 2007 elokuva)|Hairspray]]*, *[[Lumottu]]*, *[[27 Dresses – hääkuumetta]]*, *[[Hullut hautajaiset]]*, *[[Sex Drive]]*, *[[Hop]]* ja *[[The Butler]]* sekä televisiosarjassa *[[Westworld]]*. Hän näyttelee myös Tom Wachowskia *[[Sonic the Hedgehog (pelisarja)|Sonic the Hedgehog]]*-pelisarjaan pohjautuvassa elokuvasarjassa (2020–).

## Yksityiselämä
James Marsden meni naimisiin Lisa Linden kanssa vuonna 2000. Heillä on kaksi lasta. Pariskunta erosi 2011. James Marsden sai myös poikalapsen ex-tyttöystävänsä kanssa vuonna 2012.

## Lähteet

## Aiheesta muualla
*Rotten Tomatoes: elämäkerta
*James Marsden NNDB:ssä
Palokkaanjärvi

**Palokkaanjärvi** () on järvi Leningradin alueen Jaaman piirissä Venäjällä. Se sijaitsee Haapalanjärven eteläpuolella ja laskee siihen Ognevitsa-joen kautta. Suoalueen keskellä sijaitsevan järven suurin syvyys on 4 metriä.

Palokkaanjärven ja Haapalanjärven välisellä kannaksella sijaitsee Palokkaankylä, joka useimmista muista lähiseudun kylistä poiketen oli jo 1800-luvulla venäläisten asuttama.

## Lähteet
Abel Balbo

**Abel Eduardo Balbo** (s. 1. kesäkuuta 1966 Santa Fe, Argentiina) on argentiinalainen jalkapalloilija. Hän oli pelipaikaltaan hyökkääjä ja hänen kasvattajaseuransa oli Newell's Old Boys.

Seuratasolla Balbo edusti kasvattajaseuransa lisäksi River Platea, Udinesea, AS Romaa, Parmaa, Fiorentinaa sekä Boca Juniorsia.

Balbo edusti vuosina 1989–1998 Argentiinan maajoukkuetta. Hän pelasi 35 maaottelua ja teki niissä kymmenen maalia.

## Lähteet
Tummarusokki

**Tummarusokki** (*Bidens tripartita*) on Euraasiassa kasvava, yksivuotinen ruohovartinen kasvi. Suomessa lajin esiintymät keskittyvät eteläiseen osaan maata.

## Ulkonäkö ja koko

Tummarusokki kasvaa 10–60 cm korkeaksi. Tumman- tai punaruskea varsi on runsashaarainen, melkein kalju tai karheakarvainen. Lehdet ovat vastakkain, lyhytruotisia ja tummanvihreitä. Lehden lapa on tavallisesti kolmeliuskainen, joskus useampiliuskainen, mutta harvoin täysin ehyt. Liuskat ovat kapeanpuikeita ja iso- ja suorahampaisia. Kukinto on pitkäperäinen, yksittäin oleva, pysty mykerö. Mykeröt ovat 1–2 cm leveitä ja noin leveytensä pituisia. Mykerön uloimpia, muodoltaan vaihtelevia kehtosuomuja on 5–9 kappaletta, sisemmät kehtosuomut ovat ruskeita ja vihreälaitaisia. Tummarusokki kukkii Suomessa elo-syyskuussa. Siemenet kypsyvät noin senttimetrin pituisissa, harmaanvihreän ruskeissa, kaksiotaisissa pähkylöissä.

Tummarusokki ja sukulaislaji säderusokki (*B. radiata*) voivat risteytyä keskenään. Risteymä isorusokki (*Bidens* × *polakii* eli *B. radiata* × *tripartita*) on usein huomattavan kookas.

## Levinneisyys
Tummarusokki on levinnyt koko Eurooppaan lukuun ottamatta Islantia, Etelä-Espanjaa ja Fennoskandian ja Venäjän pohjoisosia. Levinneisyysalue jatkuu Euroopasta yhtenäisenä Turkkiin, Lähi-itään ja Keski-Aasiaan. Lajia tavataan satunnaisemmin myös Itä-Aasiassa. Pohjois-Amerikassa tummarusokki on harvinainen ihmisen mukanaan tuoma tulokaslaji.
Suomessa tummarusokki on muinaistulokas. Sitä tavataan paikoin yleisenä Oulun korkeudelle saakka. Pohjoisempana lajista on vain satunnaisia havaintoja. Runsaimmillaan laji on eteläisimmässä Suomessa.

## Elinympäristö
Tummarusokki suosii typpipitoista kasvualustaa. Elinympäristöltään se on varsin monipuolinen; se esiintyy useilla kosteilla paikoilla: rannoilla, ojissa, lätäköissä, joutomailla, pihoilla, kesantopelloilla, teillä ja poluilla.

## Käyttö
Tummarusokki on värikasvi, josta saadaan oranssia väriä.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Kasviatlas 2022: Tummarusokin levinneisyys Suomessa.
*Pinkka, Lajintuntemuksen oppimisympäristö: Tummarusokki (''Bidens tripartita'')
*Luontoportti: Tummarusokki (''Bidens tripartita'')
*Pohjolan kasvien pauloissa: ''Bidens tripartita'' - tummarusokki
*ITIS: ''Bidens tripartita'' 
*United States Department of Agriculture (USDA): ''Bidens tripartita''
Tacoma Narrows Bridge

**Tacoma Narrows Bridge** on kaksi rinnakkaista Tacoman kapeikon yli johtavaa riippusiltaa Washingtonin osavaltiossa Yhdysvalloissa. Vanhempi nykyisistä silloista, ikäjärjestyksessä toinen, rakennettiin vuonna 1950. Lisääntyneen liikenteen takia se sai vuonna 2007 rinnalleen toisen riippusillan, jolle siirrettiin itään (Tacomaan) suuntautuva liikenne, vuoden 1950 sillan jäädessä länteen suuntautuvalle liikenteelle.

Ensimmäinen riippusilta kapeikkoon valmistui kuitenkin jo vuonna 1940.

## Ensimmäinen Tacoman silta

Ensimmäinen Tacoma Narrows Bridge, pilkkanimeltään ”Galloping Gertie” (’Laukkaava Gertie’) avattiin 1. heinäkuuta 1940, mutta se sortui dramaattisesti 7. marraskuuta vain neljä kuukautta avajaisten jälkeen.

### Teknisiä tietoja
Silta oli 1 646 metriä pitkä ja sen jänneväli oli 853 metriä. Se oli aikanaan maailman kolmanneksi suurin riippusilta Golden Gaten ja George Washington Bridgen jälkeen. Sillan rakennuskustannukset olivat 6&nbsp;000&nbsp;000 dollaria. Silta oli tavattoman heikko ja sen aerodynamiikassa oli ratkaisevia virheitä. Siltakannen leveys oli 11,9 metriä. Kansirakenteiden rakennekorkeus oli vain 1,3 metriä. Pylonien korkeus vedenpinnasta oli 137 metriä ja siltakannen korkeus vedenpinnasta oli 66 metriä.

### Huojuminen
Jo alussa Tacoman sillan kansi huojui tuulessa silmin nähtävästi, ja siksi silta sai pilkkanimen Galloping Gertie. Kerrotaan, että osa siltaa rakentaneista työmiehistä tuli merisairaaksi. Sillan valmistuttua seikkailunhaluiset tulivat ajamaan sillalla sen huojunnan takia.

### Sortuminen
Aamupäivällä 7. marraskuuta 1940 tuulen nopeus oli noin 20 m/s. Siltakansi huojui tavallista voimakkaammin ja siksi väkeä tuli katsomaan sitä. Lopulta kello 11 maissa riipputankojen ja kansirakenteiden kiinnitys petti ja sen seurauksena pääjänteen rakenne sortui veteen. Henkilövahingoilta vältyttiin, sillä silta oli suljettu liikenteeltä. Onnettomuudessa menehtyi ainoastaan *Tacoma News Tribune* -lehden paikalle tulleen toimittajan Leonard Coatsworthin koira Tobby.

Romahtaneen sillan tilalle rakennettiin uusi vuonna 1950. Se oli suunniteltu aerodynaamisesti tukevammaksi, ja sai nimen *Sturdy Gertie* ("Tukeva Gertie"). Sen rinnalle on rakennettu 2007 vielä uusi silta.

## Lähteet

## Aiheesta muualla

* Tacoma Narrows Bridgen romahdus YouTubessa
Pietari Bartolomeus

**Pietari Bartolomeus** (kuoli 20. huhtikuuta 1099) oli ranskalainen sotilas ja pappi, joka osallistui ensimmäiseen ristiretkeen.

Antiokian piirityksen aikaan joulukuussa 1097, Pietari alkoi nähdä näkyjä. Hän väitti apostoli Andreaksen ilmestyneen hänelle unessa ja vieneen hänet Pyhän Pietarin kirkkoon, minne oli piilotettu pyhä keihäs. Andreas oli kehottanut Pietaria kertomaan ristiretkeläisten johtajille tästä ja antamaan keihään Raimund IV:lle, kun se löydettäisiin. Pietari ei kuitenkaan kertonut asiasta heti Raimundille ja näki näkyjä neljästi uudestaan ennen vuoden 1098 kesäkuuta. Hän oli myös alkanut menettää näköään helmikuusta lähtien, mikä johtui luultavasti kristittyjä piinanneesta nälänhädästä, vaikka Pietari itse uskoikin tämän olleen Andreaksen rangaistus hänelle.

Kun ristiretkeläiset valtasivat Antiokian, Pietari ja Raimund astuivat näkyjen osoittamaan kirkkoon, missä kaksitoista miestä alkoi kaivaa maata tuhansien ristiretkeläisten odottaessa kirkon ulkopuolella. Lopulta Pietari astui kuoppaan itse ja palasi ylös pyhä keihäs kädessään. Ristiretkeläiset olivat riemuissaan tästä tapahtumasta, mutta myös useat, kuten Adhemar, uskoivat Pietarin olleen huijari ja vieneen kuoppaan mukanaan raudanpalasen. Adhemarin kuoltua myöhemmin 1098, Pietari sanoi tämän saapuneen hänen luokseen todistaen keihään aitouden.

Keihään löytämistä pidettiin hyvänä enteenä ja se kohotti kristittyjen moraalia näiden jouduttua muslimien armeijan piirittämiksi. Innoissaan ristiretkeläiset lähtivät hyökkäykseen vihollisia vastaan keihäs mukanaan ja voittivat taistelun. Useat kiittivät voitosta pyhää keihästä, mutta todellisuudessa arabialaiset historioitsijat ovat kertoneet muslimijohtaja Kerbogan ärsyttäneen käytöksellään muita ruhtinaita ja nämä olivat poistuneet paikalta kesken taistelun. Myöhemmin Pietari väitti jälleen nähneensä näyn, jossa Kristus oli kehottanut ristiretkeläisiä marssimaan paljain jaloin Jerusalemiin, mutta useat eivät välittäneet tästä.

Pyhän keihään löytäminen synnytti myös ristiriitoja, sillä Bohemundin joukot eivät pitäneet Raimundin saamasta kunniasta ja alkoivat syyttää Pietaria huijariksi. Hänet tuomittiin tulikokeeseen 8. huhtikuuta, missä tämän tuli kävellä keihäs kädessään kahden palavan rovion välistä. Hän juoksi liekeistä pahoin palaneena vajoten maahan kivusta ja kuoli muutamia päiviä myöhemmin. Osa väkijoukosta kuitenkin väitti Pietarin selviytyneen kokeesta vahingoittumattomana, mutta joutuneen innostuneen väkijoukon tallomaksi.

## Lähteet
*
Annantehdas

**Annantehdas**, myös **Pyhän Annan rautatehdas** oli rautaruukki Suojärven kunnan Karatsalmen kylässä Suomen Neuvostoliitolle luovuttamalla alueella. Se oli toiminnassa vuosina 1809–1905. Tehdasalue sijaitsi Salonjärven itärannalla Salonjärvestä Suojärveen laskevan Karatsalmen suulla. Kreivitär Anna Orlova-Tšesmenskaja aloitti ruukin toiminnan vuonna 1809, jolloin valmistui koemasuuni Varsinainen tehdasrakennus rakennettiin vuonna 1814. Tehdas kasvoi nopeasti ja vuonna 1850 se oli Suomen suurin masuuni, joka työllisti suoraan tai välillisesti tuhansia ihmisiä. Tehtaan ensimmäiset työntekijät tuotiin Moskovan seudulta. Osa heistä hakeutui 1800-luvun lopulla Petroskoihin ja Pietariin töihin, mutta osa jäi Karatsalmelle asumaan. Tehdasalueella oli varsinaisen tuotantolaitoksen lisäksi useita työläisten asuinkasarmeja ja varastorakennuksia.

Ruukki hyödynsi alueen järvistä nostettua rautamalmia, joka oli erittäin hyvälaatuista. 
Tarvitsemansa kalkin ruukki sai Hanhijoen seudulta. Ruukki tuotti takki- ja kankirautaa ja muun muassa Venäjän parhaat kanuunat valmistettiin Annantehtaan tuottamasta raudasta. Tehdas siirtyi Venäjän vuorihallituksen haltuun 1800-luvun puolivälin jälkeen Vuonna 1880 tehdas vaihtoi taas omistajaa, jonka jälkeen toiminta supistui. Toiminta loppui kokonaan vuonna 1905. 

Ruukin päätuote oli vuodesta 1876 alkaen valutykkirauta jota toimitettiin Venäjän valtion omistamalle Petroskoin valimolle jossa sitä käytettiin tykinputkien ja tykinkuulien valmistukseen. 1800-luvun lopulla takkiraudan asemesta valuterästä voitiin alkaa valmistaa konverttereissa suuressa mittakaavassa ja Venäjän tykinputkien valmistus siirtyi Uralin alueelle jossa valimot käyttivät fosforitonta vuorimalmia. Tämän johdosta Annantehtaan ruukin tuotanto supistui. Kankirauta- ja manufaktuuripaja lopetti toimintansa 1881 ja masuuni suljettiin 1905. Annantehtaalla tuotettiin vuosina 1827–1899 takkirautaa yhteensä 76 208 tonnia ja kankirautaa vuosina 1847–1888 712 tonnia. 

## Lähteet
Korteweg-de Vries -yhtälö

**Korteweg-de Vries -yhtälö** (tai lyhyemmin **KdV-yhtälö**) on epälineaarinen osittaisdifferentiaaliyhtälö, jolla kuvataan matalassa vedessä eteneviä aaltoja. KdV-yhtälön merkitys solitoniteoriassa on suuri, sillä sen ratkaisuna saadaan malliesimerkki solitoniaallosta. Yhtälö on saanut nimensä sitä tutkineiden Diederik Kortewegin ja Gustav de Vries'n mukaan .

## Määritelmä

KdV-yhtälö on epälineaarinen osittaisdifferentiaaliyhtälö funktiolle &phi; kahdessa ulottuvuudessa, paikassa *x* ja ajassa *t*: 

:\partial_t \phi + \partial^3_x \phi + 6\, \phi\, \partial_x \phi = 0,\,

jossa &part;*x* merkitsee osittaisderivaattaa *x*:n ja &part;*t* *t*:n suhteen.

## Solitoniratkaisut

Osa yhtälön merkittävyyttä johtuu siitä, että sille on mahdollista löytää analyyttinen ratkaisu. Tämä voidaan ratkaista muun muassa olettamalla solitoniaallon etenevän nopeudella *v* ja sen huipun sijaitsevan ajanhetkellä *t* = 0 kohdassa *x*. Otetaan käyttöön uusi muuttuja *z* = *x* &minus; *vt* ja funktio *f*(*z*) = &phi;(*x*, *t*). Nyt saadaan yhtälöksi tavallinen differentiaaliyhtälö

:\,\! f** + 6ff' - vf' = 0, </math>

joka voidaan integroida ''z'':n suhteen ja saadaan

:<math>\,\! f'' + 3f^2 - vf  + C = 0.</math>

Tässä muuttuja ''C'' on integroimisvakio. Halutaan kuitenkin ratkaisun ''f''(''z''):n arvon olevan nolla kaukana aallon huipusta. Toisin sanoen siis  ''f''(''z'') lähestyy 0 kun ''z''&rarr;&plusmn;&infin;. Tästä seuraa, että vakio ''C'' = 0. Yhtälö täytyy kertoa vielä ''f**:lla ja integroida uudestaan ennen kuin ratkaisu saadaan ulos.

Ratkaisuksi näin saadaan

:\phi(x,t)=\frac{1}{2}\, v\, \frac{1}{\cosh ^2\left[{\sqrt{v}\over 2}(x-vt-x_0)\right ]},

jossa *x*0 merkitsee aallon huipun paikkaa ajanhetkellä *t* = 0. Yhtälö mallintaa oikealle liikkuvaa solitonia.

## Säilyvät suureet

KdV-yhtälölle saadaan ratkaistua äärettömän monta säilyvää suuretta . Ne voidaan laskea kaavalla

: I_n = \int_{-\infty}^{\infty} P_{2n}(\phi, \partial_x\phi, \partial_{xx}^2\phi, \ldots) \textrm{d}x, \quad \forall n \geq 0,

jossa *P*i lasketaan kaavalla

:P_0 = \phi

: P_{n+1} = -\partial_x P_{n} + \sum_{k = 0}^{n-1} P_{k}P_{k-n-1}, \quad \forall n \geq 1.

Tästä saadaan muun muassa suureet:
* liikemäärä I_0 = \int_{-\infty}^{\infty}\phi(x,t)\textrm{d}x
* energia    I_1 = \int_{-\infty}^{\infty}\phi(x,t)^2\textrm{d}x
*                I_2 = \int_{-\infty}^{\infty}2\phi(x,t)^3 - (\partial_x\phi(x,t))^2 \textrm{d}x

## Historia
KdV-yhtälön ja solitonien historia alkaa 1834, kun John Scott Russell havaitsi kapeassa tasasyvässä kanavassa aallon etenevän muuttamatta muotoaan ja hajoamatta. Ilmiötä tutkivat Lord Rayleigh ja Joseph Boussinesq 1870-luvulla  ja lopulta Korteweg and De Vries vuonna 1895. Tästä seuraava merkittävä tulos saatiin 1965 kun Zabusky ja Kruskal mallinsivat KdV-yhtälöä numeerisesti  ja huomasivat useamman aallon törmäyksissä aaltojen säilyttävän muotonsa ja nopeutensa. Tämän jälkeen on löydetty analyyttisiä ratkaisuja useampaa kuin yhtä aaltoa mallintamaan.

## Lähteet
Heikki Jäntti

**Heikki Tapio Jäntti** (14. maaliskuuta 1940 Rautalampi – 12. heinäkuuta 2024 Tuusula) oli suomalainen huuliharpisti. Hän on eräs Suomen tunnetuimmista huuliharpisteista. Jäntti soitti huuliharppua muun muassa Jussi Raittisen albumilla *[[Hirvi älä tule tielle]]* ja Juha ”Watt” Vainion kappaleella ”Vanhojapoikia viiksekkäitä”.

## Lähteet
Hikaru Koyama

**Hikaru Koyama** (s. 28. kesäkuuta 1991 Kioto) oli japanilaisen Hinoi Team -yhtyeen toinen laulaja/tanssija yhdessä yhtyeen perustajajäsenen Asuka Hinoin kanssa. Hikaru oli suhteellisen pitkään musiikkialalla; hän oli aikoinaan jäsenenä Asuka Hinoin kanssa bändissä LOVE&PEACE. Hikaru on työskennellyt myös mallina lehtien kuvastoissa. Myöhemmin lopettanut mallin työt, kuten myös laulamisenkin. Hikaru elää nykyään tavallista opiskelijaelämää.
Haapalanjärvi

**Haapalanjärvi** () on järvi Leningradin alueen Jaaman piirissä Venäjällä. Noin 5 neliökilometrin laajuisen järven suurin syvyys on 8 metriä. Sen länsipuolella sijaitsee Paapinajärvi ja etelässä Palokkaanjärvi. 

Haapalanjärvi laskee Haapalanjoen kautta Suomenlahteen lähellä Koskisenkylää. Sen koillisrannalla sijaitsee Haapalan kylä, joka useimmista muista lähiseudun kylistä poiketen oli jo 1800-luvulla venäläisten asuttama.

Soikkolan inkerikot ovat nimittäneet Haapalan kylää *Sairaksi* ja Haapalanjärveä *Sairan järveksi*.

## Lähteet
Ingman

**Ingman** tarkoittaa seuraavia asioita:

* Ingmanin käsi- ja taideteollisuusoppilaitos, toisen asteen ammatillinen oppilaitos Siilinjärvellä
* Ingman Group, suomalainen sijoitusyhtiö.
* Unilever Ingman Production, Unileverin omistama suomalainen elintarviketeollisuuskonserni, jonka päätuote on jäätelö.
* Ingman, edellisen käyttämä jäätelötuotemerkki
* Ingman Areena, salibandyhalli Sipoon Söderkullassa

## Ingman sukunimenä
* Ingman, suomalainen suku
* Albert Ingman (1871–1948), maalari, merimies ja Suomen ensimmäisiä kansanedustajia
* Alfred Emil Ingman (1860–1917), suomalainen pappi ja nuortenkirjailija
* Anders Wilhelm Ingman (1819–1877), suomalainen teologi ja suomenkielisen eksegetiikan kehittäjä
* Anna Ingman (1851–1930), suomalainen musiikkikriitikko ja -journalisti
* Erik Alexander Ingman (1810–1858), suomalainen lääkäri, kirjailija ja fennomaani
* Eva Ingman (1853–1914), taidemaalari
* Febe Ingman, *Febe Rancken* (1861–1914), lastenkirjailija
* Gustaf Adolf Ingman (1850–1910), suomalainen juristi ja valtiopäivämies
* Hanna Maria Ingman (1845–1916), suomalainen sokeiden opettaja, Helsingin sokeainkoulun johtaja 1877–1903
* Hubert Ingman (1890–1956), suomalainen kemisti, insinööri ja vuorineuvos
* K. G. Ingman (1886–1963), suomalainen metsänhoitaja ja toimittaja
* Katri Ingman-Palola (1895–1971), suomalainen kirjailija, suomentaja, rahastonhoitaja ja notaari
* Lauri Ingman (1868–1934), suomalainen teologian professori, arkkipiispa, poliitikko ja Suomen pääministeri. Hänen johdollaan toimivat:
**Ingmanin I hallitus (vuosina 1918–1919)
**Ingmanin II hallitus (vuosina 1924–1925)
* Maiju Ingman (s. 1979), suomalainen elokuvaohjaaja, käsikirjoittaja ja kuvaaja
* Martti Ingman (1907–1989), suomalainen diplomaatti
* Mattias Ingman (s. 1944), suomalainen arkkitehti, sisustusarkkitehti, huonekalusuunnittelija ja lasitaiteilija
* Naëmi Ingman-Starck (1855–1932), suomalainen sopraano
* Olavi Ingman (1903–1990), suomalainen urkutaiteilija, pianisti, säveltäjä ja musiikkipedagogi
* Santeri Ingman, *Santeri Ivalo* (1866–1937), kirjailija ja toimittaja
* Ulla Aspelund-Ingman (s. 1944), muotoilija ja huonekalusuunnittelija
* Yngve Ingman (1895–1971), suomalainen kapellimestari.
Oksyrhynkhoksen evankeliumit

**Oksyrhynkhoksen evankeliumit** ovat kaksi Oksyrhynkhoksesta Egyptistä löydettyä tekstinkappaletta, jotka ovat British Libraryn kokoelmissa numeroilla 840 ja 1224. Ne kuuluvat Oksyrhynkhoksen papyruksiin. Kummankin teksti on kreikankielinen.

**Oksyrhynkhos 840** (P.Oxy. 840), joka löydettiin vuonna 1905, on 45 tekstiriviä sisältävä molemmin puolin kirjoitettu pergamentinpala, eli nimestään huolimatta se ei siis ole papyrus. Pergamentin koko on noin 8,8 × 7,4 cm. Pergamentti on ajoitettu 300-luvulle, mutta itse teksti saattaa olla noin vuosilta 110–160. Teksti eroaa *[[Uusi testamentti|Uuden testamentin]]* evankelimeista eli kanonisista evankeliumeista, mutta siinä on joitakin yhtäläisyyksiä tiettyjen *[[Evankeliumi Matteuksen mukaan|Matteuksen]]* ja *[[Evankeliumi Markuksen mukaan|Markuksen evankeliumien]]* kohtien kanssa.

**Oksyrhynkhos 1224** (P.Oxy. 1224) koostuu kahdesta papyruksenpalasta, joiden tarkkaa kirjoitusajankohtaa ei tiedetä. Papyruksenpalojen ajoitukseksi on arvioitu 200-luvun loppua tai 300-luvun alkua. Tekstin ajoitukseksi on esitetty noin vuosia 50–140. Paloissa on kuusi noin lauseen mittaista katkelmaa. Teksti vaikuttaa olevan itsenäinen kanonisiin evankeliumeihin nähden.

## Lähteet
John Byrom

**John Byrom** (29. helmikuuta 1692 Manchester – 26. syyskuuta 1763) oli englantilainen runoilija ja pikakirjoitusjärjestelmän kehittäjä. Hän on sanoittanut tunnetun englantilaisen joululaulun *Christians awake, salute the happy morn*. Byromin pikakirjoitusjärjestelmä oli merkittävä askel pikakirjoitusjärjestelmien kehityksessä.

## Elämä ja ura
John Byrom syntyi Manchesterissa vuonna 1692. Hän kävi ensin kauppakoulua Lontoossa ja siirtyi myöhemmin opiskelemaan Trinity Collegeen Cambridgeen. Siellä hän alkoi myös kirjoittaa runoja ja tutustui pikakirjoitukseen. Suoritettuaan tutkintonsa Byrom opiskeli vielä Ranskassa lääketiedettä.

Englantiin palattuaan Byrom opetti pikakirjoitusta Manchesterissa, Lontoossa ja Cambridgessa. Hänet valittiin Royal Societyn jäseneksi vuonna 1724.

## Pikakirjoitus

Byrom kiinnostui opiskeluaikanaan pikakirjoituksesta, mutta oltuaan tyytymätön tuolloin käytössä olleeseen pikakirjoitusjärjestelmään hän kehitti oman järjestelmän. Hän opetti omaa järjestelmäänsä vuodesta 1720 lähtien ja perusti vuonna 1726 pikakirjoitusyhdistyksen, ensimmäisenä maailmassa.

Byromin järjestelmää pidetään ensimmäisenä ns. uusgeometrisena pikakirjoitusjärjestelmänä. Siinä merkit on suunniteltu siten, että ne voidaan liittää helposti toisiinsa ja yksittäiset sanat voidaan kirjoittaa kynää välillä nostamatta. Järjestelmä julkaistiin kirjana vasta vuonna 1767, neljä vuotta Byromin kuoleman jälkeen, nimellä *The Universal English Shorthand*.

## Runot
Byronin ensimmäinen julkaistu runo oli *Colin and Phoebe*, joka julkaistiin The Spectator -lehdessä vuonna 1714. Runokokoelma *Miscellaneous poems* julkaistiin postuumisti vuonna 1773.

## Lähteet
*
*
*

### Viitteet
Ludwig Bachmann

**Ludwig Bachmann** (11. elokuuta 1856 – 22. kesäkuuta 1937) oli saksalainen shakkihistorioitsija.

Hänen aikanaan oli epätavallista pitää kirjaa ajankohtaisista tapahtumista, mutta Bachmann julkaisi sarjan vuosikirjoja. Hän julkaisi vuosina 1891–1931 yhteensä 44 teosta. Hän myös julkaisi neliosaisen teoksen, jossa oli tarkoitus olla kaikki Wilhelm Steinitzin tunnetut pelit. Hänen muut kirjansa sisälsivät muun muassa Adolf Anderssenin, Harry Nelson Pillsburyn ja Rudolf Charousekin pelit. Hänen historiallisista teoksistaan *Aus vergangenen Zeiten* (1920-1922) ja *Das Schachspiel und seine historische Entwicklung* (1924) ovat parhaiten tunnetut.

Bachmann toimi vanhempana virkamiehenä Baijerin rautatieyhtiössä. Shakki oli hänelle vain vapaa-ajan harrastus. Bachmann sai töidensä ansiosta lempinimen *Chess Herodotus*.

## Lähteet
### Kirjallisuuslähteet
*

### Internetlähteet
*

### Viitteet
27 Dresses – hääkuumetta

**27 Dresses – hääkuumetta** on vuonna 2008 ensi-iltansa saanut yhdysvaltalainen romanttinen komediaelokuva. Se kertoo naisesta nimeltä Jane, joka on ollut 27 kertaa morsiusneitona eri ystäviensä häissä mutta on itse vielä sinkku. Hän on rakastunut pomoonsa, joka on menossa hänen sisarensa kanssa naimisiin. Kaiken lisäksi sisar pyytää häntä suunnittelemaan häänsä. 

## Näyttelijät

## Lähteet

## Aiheesta muualla

* 27 Dresses IMDb:ssä
Ajassa Nyt

**Ajassa Nyt** (ISSN 1797-3120) oli alun perin Oulussa vuonna 2002 perustetun hyväntekeväisyysjärjestö HFU ry:n julkaisema verkkolehti, joka aloitti ilmestymisensä syyskuussa 2007.

Lehti muuttui itsenäiseksi 28.8.2009. Lehden päätoimittajana jatkaa sitä alusta asti luotsannut Sirpa Ahola-Laurila.  Verkkolehti on poliittisesti ja uskonnollisesti sitoutumaton.

Verkkolehti sisältää muun muassa uutisia, artikkeleita ja kolumneja. Siinä julkaistaan myös lukijoiden lähettämää materiaalia.
Moottoritorpedovene Viima

**Viima** oli Suomen merivoimien vuosina 1942 - 44 ollut alun perin Neuvostoliiton laivaston G5-tyypin moottoritorpedovene *TKA-64*.

## Rakenne
Aluksen runko oli alumiinista, jotta se olisi mahdollisimman kevyt. Aseena oli kaksi torpedoputkea, yksi Dektrajev-pikakivääri sekä savugeneraattori pakoputkissa. Moottoreina oli kaksi 1&nbsp;000 hevosvoiman ja apukoneena 50 hevosvoiman bensiinimoottoria, joiden luotettavuus oli huono. 

## Palvelus Suomessa
Neuvostojoukkojen vetäytyessä syksyllä 1941 Koivistolta jäi saarelle toimintakunnoton moottoritorpedovene *TKA-64*. Suomen merivoimat otti aluksen kunnostettuna palvelukseen vuonna 1942 nimellä *Viima*

Alus osallistui sisaraluksineen viimeisen sotakesän taisteluihin. Sen koneet eivät kuitenkaan käynnistyneet saksalaisten noustua maihin Suursaareen 15. syyskuuta 1944, joten se jäi pois taistelusta. Alus sisaraluksineen luovutettiin syksyllä 1944 takaisin Neuvostoliitolle.

## Lähteet
*
*
*

### Viitteet
Kultatikat

**Kultatikat** (*Colaptes*) on tikkojen heimoon kuuluva lintusuku.

## Kultatikkoihin (''Colaptes'') kuuluvia lajeja
* Andienkultatikka (*Colaptes rupicola*)
* Brasiliankultatikka (*Colaptes campestris*)
* Chilenkultatikka (*Colaptes pitius*)
* Harmaalakkitikka (*Colaptes auricularis*)
* Kaunotikka (Colaptes rivolii)
* Kultatikka (*Colaptes auratus*)
* Kultavatsatikka (*Colaptes punctigula*)
* Kuubankultatikka (*Colaptes fernandinae*)
* Perunkultatikka (*Colaptes atricollis*)
* Sonorankultatikka (*Colaptes chrysoides*)
* Viherkultatikka (*Colaptes melanochloros*)
* Viidakkotikka (*Colaptes rubiginosus*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 3., uudistettu painos (2018)
Vapaa Valinta

** Vapaa Valinta** oli Länsi-Suomessa toiminut halpakauppaketju. Myymälät sijaitsivat pääosin Satakunnan, Varsinais-Suomen ja Pirkanmaan alueella. Ensimmäinen myymälä perustettiin vuonna 1974 nimellä *Nokian Tekstiili*. Nimi *Vapaa Valinta* otettiin käyttöön 1978.

Vuonna 2000 Vapaa Valinnalla oli seitsemän myymälää Tampereella, kaksi Turussa sekä muun muassa Harjavallassa, Huittisissa, Mouhijärven Häijäässä, Ikaalisissa, Kokemäellä, Lempäälässä, Loimaalla, Nokialla, Pirkkalassa, Raumalla, Ulvilassa, Laitilassa, Valkeakoskella ja Vammalassa. Ketjun pääkonttori oli Pirkkalassa.

Tokmanni-konserni osti Vapaa Valinta -ketjun lokakuussa 2004. Vuoteen 2014 mennessä Vapaa Valinta -myymälät muutettiin Tokmanneiksi.

## Lähteet
Viima

**Viima** voi tarkoittaa seuraavia:

* Eero Viima (1907–1982), Tukon pääjohtaja
* Moottoritorpedovene Viima
* VL Viima, suomalainen koulutuslentokone
* Viiman seisake, Helsinki–Turku-rantaradalla
* Viima, suomalainen progressiivisen rockin yhtye
*Wiima, suomalainen henkilöautomalli, jota rakennettiin yksi kappale vuonna 1957
*Oy Wiima Ab, suomalainen linja-autovalmistaja (1964–1989)